15/3/2017

ΟΜΑΔΑ Ε

ΟΜΑΔΟΣΥΝΕΡΓΑΤΙΚΗ ΕΡΓΑΣΙΑ ΣΤΑ ΑΡΧΑΙΑ

-Λοιπόν, συνάδελφοι τα νέα από την Κέρκυρα για τους δικούς μας δυστυχώς δεν είναι καθόλου καλά. Οι αγγελιαφόροι μας ενημέρωσαν ότι όχι μόνο ηττήθηκαν, αλλά τους έδιωξαν κιόλας από το νησί τους οι δημοκρατικοί. Μάλιστα, έχουν και 12 πλοία από την Αθήνα με το Νικόστρατο στρατηγό…

-Αυτά είναι πολύ δυσάρεστα νέα. Δεν πρέπει να αφήσουμε μόνους τους δικούς μας και τους εχθρούς μας να αλωνίζουν και να τους παίρνουν όλους με το μέρος τους…

-…και να κάνουν τους καλούς μεσολαβητές…

-Πρέπει να δράσουμε άμεσα γιατί η νίκη μας και η επικράτηση μας στο νησί θα είναι καθοριστική για την έκβαση του πολέμου με την Αθήνα.

-Που στηρίζεις αυτήν την άποψη;

-Μα δεν είναι προφανές; Εάν θέσουμε το νησί υπό τον έλεγχο μας αφενός θα επιτηρούμε καλύτερα τις εμπορικές και ναυτικές δραστηριότητες της δυτικής Ελλάδας και αφετέρου με την προσχώρηση της Κέρκυρας στην Πελοποννησιακή συμμαχία η σφαίρα επιρροής μας θα διευρυνθεί.

-Έχουμε όμως πιθανότητες να υπερισχύσουμε σε ναυμαχία εναντίον των Αθηναίων;

-Εάν δεν προσπαθήσουμε πιθανόν να χάσουμε σημαντική ναυτική βοήθεια στις επικείμενες μάχες.

-Τι προτείνεις για την στρατηγική που θα ακολουθήσουμε;

-Γνωρίζουμε την οξυδέρκεια των Αθηναίων στην θάλασσα και σίγουρα δεν επιθυμούμε το ίδιο αποτέλεσμα με αυτό της ναυμαχίας στη Ναύπακτο. Θυμάσαι τους στρατηγικούς ελιγμούς του πολυμήχανου Φορμίωνα; Τι ντροπιαστική ήττα που ήταν!

-Δεν θα το αφήσουμε να επαναληφθεί. Θα διατηρήσουμε αμυντική στάση παρατάσσοντας περισσότερα πλοία απέναντι στον πραγματικό κίνδυνο, τους Αθηναίους.

-Από την άλλη όμως και οι Κερκυραίοι αποτελούν ισχυρή ναυτική δύναμη και εκτός από αυτό έχουν στην κατοχή τους πολυάριθμο στόλο.

-Θα υπερνικήσουμε το πρόβλημα αυτό με τη στρατηγική του αιφνιδιασμού. Θα επιτεθούμε με την ανατολή του ηλίου πριν αυτοί προλάβουν να προετοιμαστούν για μια ναυτική επίθεση. Με αυτήν την τακτική θα προκαλέσουμε περισσότερη αναστάτωση στον Κερκυραίο στόλο και θα εξασφαλίσουμε μια σίγουρη νίκη εναντίον τους.

-Μην ξεχνάς ότι υπάρχει μεγάλος αριθμός ολιγαρχικών στο νησί. Συνεπώς στο μελλοντικό πλήρωμα των Κερκυραίων οι ομοϊδεάτες μας θα συγκρουστούν με τους δημοκρατικούς και έτσι θα αποδιοργανωθούν πλήρως.

-Άρα κύρια έγνοια μας παραμένουν οι Αθηναίοι. Ας προσπαθήσουμε να τους περικυκλώσουμε και τότε εξαιτίας της αριθμητικής μας υπεροχής θα διαλύσουμε τα Αθηναϊκά πλοία.

-Πρέπει όμως να υποδείξουμε ιδιαίτερη προσοχή ώστε να μην επαναληφθούν τα στρατηγικά σφάλματα μας. Έχουμε ανάγκη τη νίκη αυτή και τέτοια λάθη είναι ανεπίτρεπτα.

-Σύμφωνοι. Μετάφερε τις προθέσεις μας στα Πελοποννησιακά πληρώματα και επίβαλε πειθαρχία στους στρατιώτες. Εκτός της στρατηγικής, για τη νίκη είναι απαραίτητα η γενναιότητα και η καλή οργάνωση των ανδρών.

-Καλώς, η πραγματική μάχη τώρα ξεκινά.

ΛΑΖΑΡΟΥ ΒΑΣΙΛΙΚΗ

ΛΑΜΠΡΟΠΟΥΛΟΥ ΙΩΑΝΝΑ

ΜΑΥΡΟΕΙΔΗΣ ΔΗΜΗΤΡΗΣ

ΜΙΧΑΛΟΠΟΥΛΟΥ ΚΑΤΕΡΙΝΑ

ΜΠΕΡΝΙΤΣΑΣ ΓΙΑΝΝΗΣ