Ομαδοσυνεργατική διδασκαλία

στο μάθημα των Αρχαίων Ελληνικών

Βασισμένο στο κείμενο του Θουκυδίδη

*Βιβλίο 3 κεφάλαια 74-77*

*Τάξη: Ά Λυκείου*

*Τμήμα: 3ο*

*Ομάδα Β*

*Μέλη ομάδας:*

*Μιχαηλίδης Χαράλαμπος*

*Μπαρλαμπά Μαριλένα*

*Μπάρλου Όλγα*

*Μπάτζιου Δήμητρα*

*Μπότσης Άγγελος*



-Είδατε τι έγινε σήμερα; Άλλα μας έλεγαν πριν ξεκινήσουμε οι Λακεδαιμόνιοι... Πως τάχα οι ολιγαρχικοί είχαν εδώ το πάνω χέρι και θα ήταν μια εύκολη νίκη, σίγουρα λεφτά…

-Ναι, ναι και παραλίγο να τα παίρναμε μαζί μας στον Αχέροντα, δώρο για τον βαρκάρη…

-Και τι να κάνουμε τώρα;

-Εγώ προτείνω να απευθυνθούμε στους Λακεδαιμονίους για βοήθεια.

-Μια τέτοια λύση δε θα ήταν δυνατή. Οι Λακεδαιμόνιοι πιθανόν να μας κατηγορήσουν για την ήττα των ολιγαρχικών.

-Ωστόσο, πρέπει να ενημερωθούν για τα γεγονότα που έλαβαν χώρα στο νησί κατά τη διάρκεια της παραμονής μας σε αυτό.

-Ίσως να ήταν καλύτερο να το μάθουν από εμάς τους ίδιους και όχι από κάποιον αγγελιοφόρο ή από φήμες από τις οποίες, μάλιστα, θα τα λάβουν διαστρεβλωμένα.

-Ναι, ίσως έχετε δίκιο. Ίσως αυτή είναι η καλύτερη λύση. Εξάλλου, μπορεί να δείξουν κατανόηση ύστερα από την πλήρη και αντικειμενική παράθεση των γεγονότων.

-Ωραία όλα αυτά που λέτε, αλλά η φυγή μας δεν πρέπει να γίνει αντιληπτή. Αν καταλάβουν, τόσο οι δημοκρατικοί όσο και οι ολιγαρχικοί, ότι φεύγουμε, οι μεν ίσως ξαναεπιχειρήσουν επίθεση και οι δε θα μας θεωρήσουν δειλούς.

-Και αυτό, αναμφισβήτητα, δεν θα έχει αίσιο τέλος για εμάς.

-Πρέπει λοιπόν να οργανώσουμε τη φυγή μας στα κρυφά.

-Κατά τη γνώμη μου, θα ήταν συνετό να φύγουμε όσο το δυνατό πιο σύντομα, μιας και τα γεγονότα τώρα είναι ακόμα νωπά.

-Σε βρίσκω σωστό και με αυτόν τον τρόπο θα μπορούσαμε να διαφύγουμε σχετικά εύκολα αφού κανείς δεν έχει ακόμα υποψιαστεί ότι μπορεί να κάνουμε κάτι τέτοιο.

-Ωραία, σήμερα το βράδυ θα καλέσουμε τους μισθοφόρους για να τους ενημερώσουμε σχετικά με αυτό και όταν θα επικρατεί ησυχία στο λιμάνι τότε κατευθυνόμαστε προς τη Σπάρτη.