**Αθήνα, 22/2/2017**

**3η Ομαδοσυνεργατική διδασκαλία στα Αρχαία Α’Λυκείου**

**(Θουκυδίδης, βιβλίο3, κεφ.70-73)**

**Ομάδα Β**

-Κύριε Πυθία, θα πρέπει να μάθετε το λόγο για την υπεράσπισή σας απέξω, γιατί, όπως ξέρετε, δεν επιτρέπετε να μιλήσει κανένας άλλος αντί για σας στο δικαστήριο.

-Γνωρίζω ήδη τους δημοκρατικούς θεσμούς και τους σέβομαι. Αυτό που με προβληματίζει είναι πώς θα αντικρούσω τις κατηγορίες των αντιπάλων μου. Επιθυμώ δε, να ανταποδώσω τη προσβλητική πράξη τους.

-Συμμερίζομαι τους φόβους σου. Η βέλτιστη λύση είναι να επιτεθείς στο ήθος των αντιπάλων με τον ίδιο τρόπο. Αρχικά πρέπει να αιτιολογήσεις γιατί οι κατηγορίες τους είναι αβάσιμες, βρίσκοντας λογικά επιχειρήματα.

-Δίκιο έχεις. Πρόκειται να τονίσω την απουσία αποδείξεων και την προσφορά μου στην πόλη, με σκοπό να αποδείξω την αθωότητα μου.

-Θυμήσου να διατηρήσεις την ψυχραιμία σου, να μιλάς με αυτοπεποίθηση, ο λόγος σου να έχει συνοχή και τα επιχειρήματα σου να έιναι ορθά. Λοιπόν, θα τους καταγγείλεις ότι κόβουν τους πασσάλους από τα κλήματα του ιερού του Δία και του Αλκίνου.

-Πολύ σωστή η ιδέα σου, εφόσον κυκλοφορούν τέτοιου είδους φήμες. Περισσότερες πιθανότητες υπάρχουν να ευσταθήσει η κατηγορία μου στο δικαστήριο.

-Οι ολιγαρχικοί θα εφνιδιαστούν και δεν θα γνωρίζουν πώς να αντιδράσουν. Μην ξεχνάμε ότι το γεγονός, ότι είσαι βουλευτής, σου προσδίδει περισσότερο κύρος και μπορείς να επιτύχεις την εύννοια των δικαστών ευκολότερα.

-Με ανησυχεί, όμως, σε τι θα προβούν οι ολιγαρχικοί για να αντικρούσουν τις θέσεις μου. Ως ύπουλοι που είναι, κάτι θα σκαρφιστούν για να γλυτώσουν.

-Χρείαζεται, ωστόσο, να δομήσουμε με τέτοιο τρόπο τον λόγο, ώστε να μην τους αφήσουμε περιθώριο για αντεπιχείρημα.

-Άρα, σκόππιμο θα ήταν να τους αφήσω να ξεκινήσουν και ύστερα, αφόυ έχουν εκθέσει τις απόψεις τους και εγώ έχω στην διάθεση μου χρόνο για σκέψη, θα αρνηθώ οποιαδήποτε κατηγορία και θα προβώ στην δική μου οπτική γωνία των συμβάντων.

-Θεωρώ ότι οι ολιγαρχικοί δεν θα μείνουν άπραγοι σε μια τέτοια ανταπάντηση, ενώ μπορεί να συμπεριφερθούν με βίαιο τρόπο.

-Αυτά που λες είναι υπερβολικά, διότι δεν τους συμφέρει να αντιδράσουν μ’αυτό τον τρόπο. Εάν έτσι πράξουν, πολλοί πολίτες θα αποδοκιμάσουν την ιεροσυλία αυτή. Έτσι κι αλλιώς, οι δημοκρατικοί σύντομα θα κυριαρχήσουν στο νησί και η ειρήνη θα επικρατήσει.

-Καλώς! Μην ξεχνάς αυτά που είπαμε. Εγώ θα βρίσκομαι δίπλα σου.

Κοστοπούλου Γεωργία, Μιχαλοπούλου Κατερίνα, Μούλτου Χριστίνα,

Μπουλαμάτσης Κωνσταντίνος, Τσιμπίδη Μυρτώ