4η ομαδοσυνεργατική διδασκαλία στα Αρχαία Ελληνικά

(Θουκυδίδης, βιβλίο 3, κεφάλαια 74-77)

ΟΜΑΔΑ Γ

- Φίλοι στρατηγοί, σε καμία περίπτωση δε θα πρέπει να απομακρυνθούμε από την Κέρκυρα. Οι αγγελιαφόροι μίλησαν για ξεκάθαρη νίκη της δημοκρατικής παράταξης, οπότε θα πρέπει να γίνει αισθητή η παρουσία μας.

- Δίκιο έχεις φίλτατε. Διακυβεύονται πολλά συμφέροντα της Αθήνας. Την Κέρκυρα τη χρειαζόμαστε, γιατί είναι μία σημαντική ναυτική δύναμη η οποία θα μας επιτρέψει να ελέγχουμε την περιοχή του Ιονίου Πελάγους.

- Πρέπει να είμαστε προσεχτικοί, καθώς η κατάσταση είναι ιδιαιτέρως εύθραυστη και οποιαδήποτε βιαστική ή λανθασμένη κίνηση μπορεί να πυροδοτήσει τις εχθρικές αντιδράσεις των Πελοποννησίων.

- Υπάρχει δε ο κίνδυνος οι Πελοποννήσιοι να υπερτερήσουν αριθμητικά εφόσον πάρουν με το μέρος τους την Κέρκυρα.

- Για να εξασφαλίσουμε την κυριαρχία μας στην Κέρκυρα, λοιπόν, υψίστης σημασίας είναι να στείλουμε μία διαλλακτική, μετριοπαθή, και πολιτικά έμπειρη ηγετική φυσιογνωμία. Έχετε κάποιον υπόψη σας ;

- Θεωρώ ότι ο κατάλληλος για αυτήν την αποστολή θα ήταν ο Φορμίωνας. Κατόρθωσε να κατατροπώσει τον στόλο των Πελοποννησίων ενώ οι αντίπαλοι είχαν αριθμητική υπεροχή.

- Φίλτατε, η επιλογή, όμως, του Φορμίωνα δεν θα ήταν η πρέπουσα, επειδή παρόλη την στρατιωτική του ικανότητα χαρακτηρίζεται από έλλειψη ευαισθησίας. Το ίδιον αυτό του χαρακτήρος του θα προκαλούσε αντιδράσεις από τους ολιγαρχικούς και θα απέτρεπε την σύναψη ειρήνης που επιθυμούμε να πράξουμε.

- Εξάλλου απουσιάζει σε εκστρατεία στην Ανατολή. Για τον λόγο αυτό προτείνω να στείλουμε τον Αλκιβιάδη. Είναι γνωστό, ότι διαθέτει τις απαιτούμενες αρετές για αυτή την αποστολή όπως είναι η ηγετική του ικανότητα και η πολεμική του δεινότητα.

- Παρόλο των αρετών του δεν διαθέτει εμπειρία σε τέτοιου είδους αποστολές και δεν χαρακτηρίζεται από ξεχωριστή πολιτική διαλλακτικότητα.

- Τότε, προτείνω τον ναύαρχο Νικόστρατο για την αποστολή στην Κέρκυρα. Διαθέτει διπλωματικότητα, διακρίνεται για την τόλμη του και τα ανθρωπιστικά του αισθήματα.

- Κρίνω την πρόταση σου κατάλληλη, αφού ο Νικόστρατος βρίσκεται στην Ναύπακτο και μπορεί να δράσει γρήγορα και άμεσα.

- Αξιοσέβαστοι στρατηγοί, λοιπόν, η πιο ορθή απόφαση είναι η επιλογή του Νικόστρατου για την αποστολή εξασφάλισης της ειρήνης με του Κερκυραίους.

- Πρέπει να στείλουμε την Σλαμινία και την Πάραλο στην Ναύπακτο να ειδοποιήσουν τον Νικόστρατο για τα καθέκαστα.

- Επιπροσθέτως, χρειάζεται να ενημερώσουμε τον Νικόστρατο για τις βλέψεις μας στην περιοχή αυτή. Ιδιαιτέρως πρέπει να του τονίσουμε την εξασφάλιση διατήρησης της ειρήνης στο νησί και να του εφιστήσουμε την προσοχή, ώστε οι αποφάσεις που θα πάρει να είναι πολιτικά ουδέτερες μεταξύ δημοκρατικών και ολιγαρχικών.

- Ορθά σκέφτεσαι, η σύγχυση στο νησί θα προκαλέσει την ανατροπή της επικείμενης δημοκρατικής κυριαρχίας και έτσι θα κινδυνεύουμε να χάσουμε την επικράτηση μας στο χώρο του Ιονίου και πιθανόν την υποστήριξη του ισχυρού ναυτικού στόλου των Κερκυραίων σε ενδεχόμενη σύρραξη με του Πελοποννησίους.

- Φίλοι στρατηγοί, η απόφαση πάρθηκε!

ΚΩΣΤΟΠΟΥΛΟΥ ΓΕΩΡΓΙΑ

ΜΕΗΜΑΡΊΔΗΣ ΝΙΚΟΣ

ΜΠΟΥΛΑΜΑΤΣΗΣ ΚΩΣΤΑΝΤΙΝΟΣ

ΜΥΣΤΡΙΩΤΗΣ ΓΙΩΡΓΟΣ

ΤΣΙΜΠΊΔΗ ΜΥΡΤΩ