ΟΜΆΔΑ Γ’

Ομάδα: Κώτσια Λήδα, Λάγκα Χριστίνα, Μάνος Ηλίας, Μαραγκός Μάνθος, Μπότσης Άγγελος

Τμήμα: Α’3

**Υποθέστε ότι είστε οι 5 ολιγαρχικοί Κερκυραίοι που μόλις καταδικάστηκαν σε χρηματικό πρόστιμο για τις ιερές κληματόβεργες και βρίσκεστε στο σπίτι ενός από σας. Δραματοποιήστε το διάλογο, στον οποίο θα καταστρώνετε τα σχέδια σας: α) να ικετεύσετε για καταβολή του προστίμου σε δόσεις και β) αν αυτό δεν πιάσει, τι;**

Ολιγαρχικός 1- Καλά δεν μπορώ να πιστέψω ότι θα είχε τέτοια κατάληξη η προσπάθεια μας να εξοντώσουμε πολιτικά τον Πειθία…

Ολιγαρχικός 2- Γιατί εγώ μπορώ; Εμείς τον κατηγορήσαμε για προδοσία και αθωώθηκε, ενώ εμείς καταδικαστήκαμε για κληματόβεργες; Δικαιοσύνη είναι αυτή;

Ολιγαρχικός 3- Το ποσό που μας ζήτησαν να πληρώσουμε είναι εξωφρενικό. Και όλα αυτά για μερικά ξύλα;

Ολιγαρχικός 4- Όντως είναι αδιανόητο… Τι θα κάνουμε; Δεν έχουμε τόσα χρήματα.

Ολιγαρχικός 5- Και αν τους ζητήσουμε να πληρώσουμε με δόσεις;

Ολιγαρχικός 2- Δεν υπάρχει περίπτωση να μας το επιτρέψουν!

Ολιγαρχικός 1- Η μόνη λύση είναι να καταφύγουμε στο ναό του Δία ως ικέτες, για να αποφύγουμε την εφάπαξ καταβολή του προστίμου.

Ολιγαρχικός 4- Και αν αυτό δεν πιάσει;

Ολιγαρχικός 3- Έχω μια ιδέα με την οποία όχι μόνο θα γλιτώσουμε το πρόστιμο αλλά και θα μπορέσουμε να ξεφορτωθούμε και τον Πειθία.

Ολιγαρχικός 2- Πες μας την σκέψη σου.

Ολιγαρχικός 3- Επειδή δεν θα δεχτούν την πρότασή μας για δόσεις , μπορούμε να εισβάλλουμε στη βουλή και να πάρουμε αυτό που θέλουμε με τη βία.

Ολιγαρχικός 5- Κατάλαβα… Εννοείς να σκοτώσουμε τον Πειθία και τους ομοϊδεάτες του;

Ολιγαρχικός 3- Ακριβώς.

Ολιγαρχικός 4- Θα δράσουμε κατά τη διάρκεια της συνεδρίας της βουλής και θα πάρουμε την εκδίκησή μας!