***Η ΝΑΥΜΑΧΙΑ ΣΤΟΥΣ ΑΙΓΟΣ ΠΟΤΑΜΟΥΣ***

Στα εδάφη μας διεξήχθη μια ναυμαχία μεταξύ των Σπαρτιατών και των Αθηναίων. Η μάχη έγινε, συγκεκριμένα, στην περιοχή των Αιγών Ποταμών και σύμφωνα με τελευταίες πληροφορίες νικητές ανακηρύχθηκαν οι Λακεδαιμόνιοι. Παρόλο που οι Αθηναίοι υπερείχαν σε στόλο, οι Σπαρτιάτες κινήθηκαν εξυπνότερα και όταν βρήκαν την κατάλληλη ευκαιρία, έπραξαν αντίστοιχα. Ο Λύσανδρος, στρατηγός των Σπαρτιατών, είχε μελετήσει τη στρατιωτική ρουτίνα των Αθηναίων, γι'αυτό και μπόρεσε να τους πιάσει απροετοίμαστους.

Γνωρίζοντας, λοιπόν, ως Πέρσες, ότι οι Σπαρτιάτες είναι ένας ιδιαίτερα ικανός στρατιωτικά λαός, αποφασίσαμε να χρηματοδοτήσουμε την εκστρατεία τους εναντίον των Αθηναίων. Και… απ’ ό,τι φαίνεται μάλλον θα επωφεληθούμε από την κίνησή μας αυτή. Μας δίνεται, δηλαδή, η δυνατότητα να εισέλθουμε στον ελλαδικό χώρο, κάτι που με τους πολέμους δεν είχαμε δυστυχώς καταφέρει. Θα ήταν ακόμη χρήσιμο, αν εξακολουθούσαμε να ενισχύουμε οικονομικά το λαό των Λακεδαιμονίων, αφού έτσι θα κερδίσουμε την εύνοια αλλά και την εμπιστοσύνη τους. Τέλος, η ισχυρότερη κάποτε ελληνική δύναμη των Αθηναίων έχει πλέον χάσει τη δόξα και τη δύναμή της, πράγμα που είναι προς όφελός μας, μιας και δεν θα έχουμε πια μια τόσο δυνατή αντίπαλη πόλη στην Ελλάδα.

*Μάνος Ηλίας, Μαραγκός Μάνθος, Μιχέλη Μαρία, Μπαρλαμπά Μαριλένα: ΟΜΑΔΑ Γ*

*Α3*

*Σεπτέμβριος 2016*