ΞΕΝΟΦΩΝΤΑΣ, ΕΛΛΗΝΙΚΑ, βιβλίο 2, κεφάλαιο 1, παρ. 16-32

***ΟΜΑΔΑ Ε***

*Υποθέστε ότι είστε οι στρατηγοί, που ηγούνται του Αθηναϊκού στόλου στους Αιγός ποταμούς. Βασισμένοι στην ιστορική αφήγηση του Ξενοφώντα να στείλετε απαντητική επιστολή στον Αλκιβιάδη που σας πρότεινε τη μετακίνηση από τους Αιγός ποταμούς για λόγους στρατηγικής.*

Αλκιβιάδη,

μετά τη σύσκεψη που είχαμε με τους υπόλοιπους στρατηγούς, αποφασίσαμε ομόφωνα να απορρίψουμε οποιαδήποτε πρόταση εκ μέρους σου.

Όχι μόνον έχεις το θράσος να εμφανίζεσαι στο στρατόπεδο ύστερα από τις πολλαπλές προδοσίες σου, αλλά και επενέβης στις στρατηγικές μας αποφάσεις. Εξάλλου, δεν ανήκεις πλέον στους Αθηναίους στρατηγούς. Εμείς ως έμπειροι και ειδήμονες των ναυμαχιών γνωρίζουμε καλύτερα πώς να πράξουμε προς όφελος του στόλου και της ναυμαχίας. Η συμβουλή είναι ούτως ή άλλως άτοπη, καθώς οι Σπαρτιάτες από δειλία δεν τολμούν να μας αντιμετωπίσουν. Είμαστε μακράν ανώτεροι, ικανότεροι και δεν έχουμε ανάγκη την αλλαγή στρατοπέδου. Είμαστε, ήδη, νικητές.

Μείνε μακριά από το στρατόπεδό μας και μην τολμήσει να μας ξαναπλησιάσεις. Η Αθήνα δεν χρειάζεται τέτοιου είδους υποστηρικτές. Να σου υπενθυμίσουμε ότι δεν είσαι καν Αθηναίος πολίτης.

Την επόμενη φορά που θα εμφανισθείς, δεν θα δείξουμε την ίδια επιείκεια και ανοχή.

Τυδεύς, Μένανδρος, Φιλοκλής, Αδείμαντος